Lyman

**Lyman** () on Itä-Ukrainan Donetskin alueen pohjoisosan Kramatorskin piirissä sijaitseva kaupunki. Paikkakunnan nimenä oli vuosina 1925–2016 **Krasnyi Lyman** ("punainen Lyman"), ja sitä ennen Lyman. Kaupungin nimi vaihdettiin helmikuussa 2016 osana Ukrainan kommunismin ajan perinnöstä irtautumista.Rautatien risteyspaikkakuntana toimiva kaupunki sijaitsee 156 kilometriä aluekeskus Donetskista ja seitsemän kilometriä Donetsjoesta pohjoiseen.

Ukrainan tilastokeskuksen arvion mukaan kaupungissa oli vuoden 2021 alussa 20&nbsp;469 asukasta (2013: 22&nbsp;509 as.). Vuonna 2001 väkiluku oli 28&nbsp;172 ja asukkaiden valtaosa oli ukrainalaisia (81 prosenttia). Tämän ohella väestöön kuului etnisesti venäläisiä (17&nbsp;%), valkovenäläisiä, armenialaisia, moldovalaisia, tataareja, saksalaisia ja kreikkalaisia.

## Historia
Seudulta on löydetty neoliittisen kauden kalastajien ja metsästäjien asuinpaikkoja sekä pronssikauden asutuksen jäänteitä toiminnasta osoittavia merkkejä (Štšuroven kylän lähistöltä). Lyman oli skyyttien asuinpaikka 300-luvusta eaa- 200-luvulle jaa. Nomadien kiviveistoksia 800-1200-luvuilta. Tiiviimpi asutus alkoi muodostua 1600-luvulla. Lymanin kylän (perustettu 1667) historia liittyy läheisesti 18 kilometrin päässä sijainneen suojalinnoituksen historiaan. Rautatielinja Lymanin kautta rakennettiin vuosina 1904–1910. Radan varteen tuli rautatieasema ja rautatieläisten asutus. Vuonna 1926 asukkaita oli noin 4&nbsp;800. Vuonna 1938 paikkakunta sai kaupungin aseman Lymanin kylä ja radanvarren asutus yhdistettiin. Vuonna 1939 väkiluvuksi kirjattiin jo 25&nbsp;600 asukasta. Stalinin vainot kohdistuivat kaupungin asukkaisiin. Natsi-Saksan miehitys 7. heinäkuuta 1942 - 3. helmikuuta 1943. 

Kaupunki muodosti vuoteen 2016 saakka oman kaupunkipiirin ja toimi myös sitä ympäröineen 21&nbsp;881 asukkaan (2013) Lymanin piirin, hallintokeskuksena. Ukrainan parlamentin ja Donetskin aluehallinnon päätöksillä Lymanin piiri yhdistettiin vuonna 2016 kaupunkipiiriin. Laajennetun Lymanin kaupunkipiirin uudeksi väkiluvuksi Ukrainan tilastokeskus arvioi 43&nbsp;594 (1.1.2017), josta kaupunkilaisiksi katsottiin 32&nbsp;407 ja maaseutuväestöksi 11&nbsp;187 henkeä. Kaupunkilaisia oli Lymanin kaupungin (21&nbsp;691 as.) ohella viidessä kaupunkityyppisessä taajamassa: Drobyševe (Дробишеве, 2&nbsp;862 as.), Zaritšne (Зарічне, 2&nbsp;571 as.), Novoselivka (Новоселівка, 1&nbsp;297 as.), Jampil (Ямпіль, 2&nbsp;031 as.) ja Jarova (Ярова, 1&nbsp;955 as.). Kesällä 2020 Lymanin kaupunkipiiri yhdistettiin Ukrainan aluehallinnollisessa uudistuksessa osaksi laajempaa Kramatorskin piiriä.

Venäjän hyökkäyssodan aikana venäläisjoukot miehittivät kaupunkia toukokuun lopusta 2022 lähtien. 30. syyskuuta 2022 esimerkiksi yhdysvaltalainen ajatushautomo ISW raportoi Ukrainan asevoimien piirityksen lähestyneen kaupunkia ainakin kolmesta ilmansuunnasta ja arvioi kaupungin siirtyvän ukrainalaishallintaan kolmen seuraavan vuorokauden aikana. Ukrainan onnistui piirittämään kaupungin ja etenemään kaupungin laitamille 1. lokakuuta. Tiedot Ukrainan asevoimien kaupunkiin motittaneiden venäläistaistelijoiden lukumäärästä vaihtelivat. Itse Lymanin kaupungin vapauttaminen oli 1. lokakuuta vielä kesken. Ennen piiritystä kaupungissa oli Venäjän 752. motorisoitu kaartin kiväärirykmentti. Lisäksi paikalla oli kevyesti aseistettuja kahden venäläispataljoonan reserviläisiä ja kaksi "Luhanskin kansantasavallan" rykmenttiä. Useat venäläiset sotabloggaajat luonnehtivat perjantaina 30. syyskuuta venäläisjoukkojen vetäytymistä Lymanista itään kohti Kreminnaa kaoottiseksi. Vetäytymisvaiheessa monia venäläispanssareita ja muita ajoneuvoja tuhottiin. Lauantaina Venäjän puolustusministeriö kuitenkin viesti sen joukkojen vetäytymisestä piirityksen välttämiseksi.

## Galleria

Kuva:Panoramio - V&A Dudush - Освободителям Красного Лимана 1943.jpg|Toisesta maailmansodasta muistuttava puna-armeijan T-34-tankki muistomerkkinä kaupungin hallintorakennusten läheisyydessä.
Kuva:Krasniy Liman - 20100725.jpg|Kaupungin rautatieaseman seinää.
ДК - panoramio (1).jpg|Kulttuuritalo.


## Lähteet

## Aiheesta muualla